b'\n_START_ARTICLE_\nIrano provincijos\n_START_PARAGRAPH_\nIrano provincijos, ostanai\xc2\xa0\xe2\x80\x93 stambiausi administraciniai Irano vienetai (pers. \xd8\xa7\xd8\xb3\xd8\xaa\xd8\xa7\xd9\x86, Ost\xc4\x81n, dgs. \xd8\xa7\xd8\xb3\xd8\xaa\xd8\xa7\xd9\x86\xe2\x80\x8c\xd9\x87\xd8\xa7 , Ost\xc4\x81nh\xc4\x81), kuri\xc5\xb3 Irane yra 30. Provincij\xc5\xb3 vyriausyb\xc4\x97ms vadovauja ostandarai, kuriuos paprastai vadina generalgubernatoriais (pers. Ost\xc4\x81nd\xc4\x81r) ir kuriuos skiria Vidaus reikal\xc5\xb3 ministras.\n_START_SECTION_\nIstorija\n_START_PARAGRAPH_\nIki 1950 m. Iranas buvo suskirstytas \xc4\xaf 12 provincij\xc5\xb3\xc2\xa0\xe2\x80\x93 Ardalan, Azarbaijan, Baluchestan, Fars, Gilan, Araq-e Ajam, Khorasan, Khuzestan, Kerman, Larestan, Lorestan ir Mazandaran. 1950\xc2\xa0m. Irane buvo sukurtos 10 provincij\xc5\xb3 (Gilan, Mazandaran, Ryt\xc5\xb3 Azarbaijan, Vakar\xc5\xb3 Azarbaijan, Kermanshah, Khuzestan, Fars, Kerman, Khorasan, Isfahan) su jose esan\xc4\x8diomis gubernijomis._NEWLINE_Nuo 1960 iki 1981 m. gubernijoms palapsniui buvo suteikiamas provincij\xc5\xb3 statusas. Nuo tada buvo sukurtos ir kelios naujos provincijos. Paskutinis toks atvejis buvo 2004 m., kai Chorasano provincija buvo padalinta \xc4\xaf tris naujas provincijas, o nuo Teherano provincijos buvo atskelta Alborz provincija.'